ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων Σύστημα έγκαιρης προειδοποίησης Αριθ. 11/2000 και αριθ. 12/2000

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. ΣΥΝΟΛΙΚΗ ΕΞΕΛΙΞΗ ΜΗΝΙΑΙΩΝ ΔΑΠΑΝΩΝ

Οι παρακάτω πίνακες παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν από τα κράτη μέλη μεταξύ 16ης Οκτωβρίου 1999 και 15ης Οκτωβρίου 2000. Συνεπώς πρόκειται για προσωρινές συνολικές δαπάνες του οικονομικού έτους 2000.

1.1. Η υποκατηγορία 1α « Παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες »

>ΘΕΣΗ ΠIΝΑΚΑ>

1.2. Η υποκατηγορία 1β « Αγροτική ανάπτυξη και συνοδευτικά μέτρα »

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ΣΧΟΛΙΑ

3.1. Η εκτέλεση πιστώσεων του οικονομικού έτους 2000

Η εκτέλεση (προσωρινή) πιστώσεων της κατηγορίας 1 του προϋπολογισμού για το οικονομικό έτος 2000 τοποθετείται σε 40 430 εκατ. EUR, δηλαδή 99,4% των πιστώσεων.

Το ποσόν αυτό περιλαμβάνει αφενός τις δαπάνες που πραγματοποιήθηκαν από τα κράτη μέλη από 16 Οκτωβρίου 1999 έως 15 Οκτωβρίου 2000 και αφετέρου τις πληρωμές που πραγματοποιήθηκαν (ή μένουν προς πραγματοποίηση) απευθείας από την Επιτροπή. Πρέπει να υπογραμμισθεί ότι το αναφερόμενο επίπεδο δαπανών λαμβάνει επίσης υπόψη μειώσεις μηνιαίων προκαταβολών προς καταβολή στα κράτη μέλη που πρόκειται να αποφασισθούν από την Επιτροπή.

Οι δαπάνες (προσωρινές) του οικονομικού έτους 2000 τοποθετούνται:

-για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) σε 333 εκατ. EUR κάτω των πιστώσεων (λαμβανομένης υπόψη της επιστροφής πιστώσεων προς το νομισματικό απόθεμα),

-για την υποκατηγορία 1β (αγροτική ανάπτυξη και συνοδευτικά μέτρα) σε 79 εκατ. EUR καθ'υπέρβαση των πιστώσεων.

3.2. Μεταφορά πιστώσεων

Το Οκτώβριο η Επιτροπή πρότεινε στη δημοσιονομική αρχή τη μεταφορά αριθ. 43/2000, προκειμένου να ενισχυθούν τα κεφάλαια για τα οποία παρουσιαζόταν άμεση συμπληρωματική ανάγκη.

Για το τέλος του οικονομικού έτους, η Επιτροπή θα υποβάλει στη δημοσιονομική αρχή

-μεταφορά προς το νομισματικό απόθεμα (βλ. επόμενο σημείο),

-μεταφορά από κεφάλαιο σε κεφάλαιο προκειμένου να ληφθούν υπόψη συμπληρωματικές ανάγκες.

3.3. Νομισματικοί παράγοντες

3.3.1. Η ισοτιμία του δολαρίου έναντι του ευρώ

Το επίπεδο δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και για την περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την εξέλιξη της ισοτιμίας του δολαρίου.

Σύμφωνα με την απόφαση του Συμβουλίου για τη δημοσιονομική πειθαρχία, ο γεωργικός προϋπολογισμός του έτους 2000 καταρτίστηκε βάσει της μέσης ισοτιμίας του δολαρίου για τους μήνες Ιανουάριο, Φεβρουάριο και Μάρτιο 1999, η οποία καθορίσθηκε σε 1 EUR = 1,12 $.

Αναμένεται ότι ο μέσος όρος των τιμών του δολαρίου που διαπιστώνονται από 1 Αυγούστου 1999 έως 31 Ιουλίου 2000 (περίοδος αναφοράς για τον προσδιορισμό της επίδρασης του δολαρίου) θα αποκλίνει από αυτή τη δημοσιονομική ισοτιμία (μέση τιμή : 1 EUR = 0,99 $). Λόγω της εξέλιξης αυτής, το επίπεδο των δαπανών που πραγματοποιήθηκαν από τα κράτη μέλη θα είναι χαμηλότερο. Οι σχετικές οικονομίες ανέρχονται σε 510 εκατ. EUR.

Το ΕΓΤΠΕ - τμήμα Εγγυήσεων μόνο μερικώς μπορεί να επωφεληθεί αυτών των οικονομιών. Υπενθυμίζεται ότι τα εξοικονομούμενα ποσά που υπερβαίνουν την ατέλεια των 200 εκατ. EUR, η οποία καθορίζεται με τους κανόνες της δημοσιονομικής πειθαρχίας, θα αποτελέσουν στο τέλος του οικονομικού έτους το αντικείμενο μεταφοράς προς το νομισματικό απόθεμα (περίπου 310 εκατ. EUR) και δεν μπορεί να χρησιμοποιηθούν για τη χρηματοδότηση άλλων μέτρων.

3.3.2. Η επίπτωση των διπλών τιμών

Από την επίπτωση των διπλών τιμών θα προκύψουν δαπάνες σαφώς λιγότερο σημαντικές από εκείνες των προηγούμενων ετών. Η κατάργηση των πράσινων τιμών οδήγησε στην εξάλειψη του αποτελέσματος των διπλών τιμών στις χώρες που μετέχουν στο ευρώ και επομένως σε σημαντικές οικονομίες.

Εντούτοις, κατά τη σύνταξη της διορθωτικής επιστολής, για το ΕΓΤΠΕ-τμήμα Εγγυήσεων το κόστος της διπλής τιμής εκτιμήθηκε σε 119 εκατ. EUR. Σύμφωνα με πρόσφατο υπολογισμό, η επίπτωση της διπλής τιμής εκτιμήθηκε σε 225 εκατ. EUR περίπου, ήτοι προκύπτει συμπληρωματική δαπάνη 106 εκατ. EUR.

3.4. Παράγοντες της αγοράς

3.4.1. Η υποκατηγορία 1α : παραδοσιακές δαπάνες του ΕΓΤΠΕ-τμήμα εγγυήσεων και κτηνιατρικές δαπάνες

Κεφάλαιο B1-10 : Αροτραίες καλλιέργειες // + 21 εκατ. EUR

// (δαπάνες: 16 662 εκατ. EUR)

Το επίπεδο δαπανών τοποθετείται σχεδόν ακριβώς στο επίπεδο των πιστώσεων αλλά υφίστανται σημαντικές αποκλίσεις στο εσωτερικό του κεφαλαίου.

Είναι δυνατόν να διαπιστωθούν υπερβάσεις πιστώσεων

-στη γραμμική μείωση πιστώσεων που αποφασίστηκε από τη δημοσιονομική αρχή κατά την έγκριση του προϋπολογισμού. βασικά, ορισμένα κονδύλια για στρεμματικές ενισχύσεις υπερβαίνουν τις πιστώσεις,

-λόγω επιστροφών στην παραγωγή αμύλων (υψηλότερα μέσα ποσοστά επιστροφών και μεγαλύτερες ποσότητες).

Αντίθετα, οι υπερβάσεις αυτές αντισταθμίζονται μερικά από υστέρηση απορρόφησης

-για τη δημόσια αποθεματοποίηση (πωλήσεις σαφώς περισσότερες με βάση τιμή που αποφέρει κέρδη επί των πωλήσεων καθώς και λιγότερες αγορές στην παρέμβαση),

-για την ενίσχυση στο σκληρό σίτο μετά την πραγματοποίηση χαμηλότερου επιπέδου πληρωμών στην Ιταλία.

Οι επιστροφές στην εξαγωγή παραμένουν ελαφρά χαμηλότερες των πιστώσεων. Εντούτοις, το επίπεδο επιστροφών λαμβάνει υπόψη σημαντικές οικονομίες (371 εκατ. EUR) σε συνέχεια της ευνοϊκής εξέλιξης της ισοτιμίας του δολαρίου.

Κεφάλαιο B1-11 : Ζάχαρη // - 86 εκατ. EUR

// (δαπάνες: 1 910 εκατ. EUR)

Η υποαπορρόφηση οφείλεται σε ολιγότερο υψηλό επίπεδο πληρωμών για επιστροφές στην εξαγωγή. Αυτό οφείλεται αφενός σε χαμηλή μείωση των εξαχθεισών ποσοτήτων στο πλαίσιο ποσοστώσεων και αφετέρου σε οικονομίες που επιτεύχθηκαν λόγω της ευνοϊκής εξέλιξης της ισοτιμίας του δολαρίου (εξοικονόμηση 48 εκατ. EUR).

Εξάλλου, η ανάγκη για την ενίσχυση αντιστάθμισης για τον εξευγενισμό ακατέργαστης ζάχαρης είναι σαφώς χαμηλότερη μετά την υποβολή της αίτησης για ενίσχυση βραδύτερα από ό,τι προβλεπόταν εκ μέρους ενός εξαιρετικά σημαντικού δικαιούχου αυτού του τύπου ενίσχυσης.

Κεφάλαιο B1-12 : Ελαιόλαδο // +20 εκατ. EUR

// (δαπάνες: 2 210 εκατ. EUR)

Τα κράτη μέλη επέτυχαν να αντισταθμίσουν την καθυστέρηση πληρωμών που διαπιστώθηκε κατά τους τελευταίους μήνες.

Η υπέρβαση πιστώσεων οφείλεται αφενός, στη γραμμική μείωση πιστώσεων που αποφασίστηκε από τη δημοσιονομική αρχή κατά την έγκριση του προϋπολογισμού και αφετέρου στην πληρωμή υπολοίπων για την ενίσχυση στην κατανάλωση.

Κεφάλαιο B1-14 : Κλωστικά φυτά και μεταξοσκώληκες // -33 εκατ. EUR

// (δαπάνες: 991 εκατ. EUR)

Η υποαπορρόφηση προέρχεται από χαμηλότερες δαπάνες για την ενίσχυση στην παραγωγή κλωστικού λιναριού στην Ισπανία. Αυτό οφείλεται αφενός στη δυνατότητα για τους παραγωγούς/μεταποιητές να ζητούν την ενίσχυση βραδύτερα σε σχέση με τα προηγούμενα έτη και, αφετέρου, σε ενίσχυση των ελέγχων εκ μέρους της ισπανικής διοίκησης που είχε ως αποτέλεσμα βραδύτερη πληρωμή των ενισχύσεων αυτών.

Κεφάλαιο B1-15 : Οπωροκηπευτικά // - 103 εκατ. EUR

// (δαπάνες: 1 551 εκατ. EUR)

Η υποαπορρόφηση οφείλεται σε περιορισμένες αποκλίσεις για διάφορα μέτρα και αφορά τον τομέα των νωπών οπωροκηπευτικών και τον τομέα των μεταποιημένων οπωροκηπευτικών.

Τα μέτρα για τα οποία παρατηρείται υποαπορρόφηση είναι κατά κύριο λόγο οι μπανάνες, τα προγράμματα εκσυγχρονισμού, τα λειτουργικά κεφάλαια οργανώσεων παραγωγών, οι ενισχύσεις στην παραγωγή για μεταποιημένα προϊόντα με βάση φρούτα και οι χρηματοδοτικές αντισταθμίσεις προκειμένου να προωθηθεί η μεταποίηση εσπεριδοειδών.

Τα μέτρα σε υπέρβαση πιστώσεων είναι κυρίως οικονομικές αντισταθμίσεις για ενέργειες απόσυρσης, οι καρποί με κέλυφος και οι ενισχύσεις στην παραγωγή για μεταποιημένα προϊόντα με βάση τομάτες.

Κεφάλαιο B1-16 : Οίνος // + 71 εκατ. EUR

// (δαπάνες: 766 εκατ. EUR)

Η υπέρβαση πιστώσεων οφείλεται σε σημαντικότερες δαπάνες για

-παρεμβάσεις για τα προϊόντα του αμπελοοινικού τομέα (απόσταξη και ιδιωτική αποθεματοποίηση)

-ενίσχυση στη χρησιμοποίηση γλευκών (ποσότητες που απολαύουν ενίσχυση για ανακαθαρισμένα συμπυκνωμένα γλεύκη σταφυλιών προοριζόμενα για τον εμπλουτισμό σε επίπεδα σημαντικότερα απ' ό,τι προβλέφθηκε.

Κεφάλαιο B1-17 : Καπνός // + 18 εκατ. EUR

// (δαπάνες: 993 εκατ. EUR)

Κατά τη διάρκεια των τελευταίων μηνών, τα κράτη μέλη επέτυχαν να καλύψουν τη διαπιστωθείσα καθυστέρηση.

Η υπέρβαση πιστώσεων οφείλεται στη γραμμική μείωση πιστώσεων που αποφασίστηκε από τη δημοσιονομική αρχή κατά την έγκριση του προϋπολογισμού.

Κεφάλαιο B1-18 : Λοιποί τομείς // + 38 εκατ. EUR

// (δαπάνες: 350 εκατ. EUR)

Η υπέρβαση των πιστώσεων προκύπτει

-από καθυστέρηση πληρωμών επιστροφών στην εξαγωγή ρυζιού για το παρελθόν έτος εμπορίας 1998/99. Το γεγονός αυτό οδήγησε στην ανάληψη για το έτος 2000 του μεγαλύτερου μέρους των δαπανών επιστροφών στην εξαγωγή για τα δύο έτη εμπορίας, δηλαδή για το εν λόγω έτος εμπορίας και για το νέο έτος εμπορίας 1999/2000,

-σε αυξημένη ανάγκη για ενίσχυση στην παραγωγή σπόρων προς σπορά σε συνέχεια υψηλότερων ποσοτήτων παραγωγής.

Κεφάλαιο B1-20 : Γάλα και γαλακτοκομικά προϊόντα // - 189 εκατ. EUR

// (δαπάνες: 2 546 εκατ. EUR)

Διαπιστώνεται σημαντική υποαπορρόφηση πιστώσεων για δημόσια αποθεματοποίηση αποκορυφωμένου γάλακτος σε σκόνη. Τα κέρδη επί των πωλήσεων είναι σαφώς υψηλότερα ως επακόλουθο των σημαντικών ποσοτήτων που πωλούνται μέσω της δημοσίας παρέμβασης και δεν υπάρχουν αγορές στην παρέμβαση.

Η υποαπορρόφηση αυτή αντισταθμίζεται μερικά από υπερβάσεις πιστώσεων για ενισχύσεις στη χρησιμοποίηση αποκορυφωμένου γάλακτος (ιδίως ενισχύσεις στο αποκορυφωμένο γάλα που χρησιμοποιείται στην παραγωγή καζεΐνης) και από χαμηλότερες εκταμιεύσεις της συμπληρωματικής εισφοράς γάλακτος της καταλογιζόμενης στο παρόν κεφάλαιο [1].

[1] Ας σημειωθεί ότι στο κεφάλαιο Β1-20 καταλογίζονται μόνο τα ποσά συμπληρωματικής εισφοράς για γάλα τα οποία έχουν δηλωθεί από τα κράτη μέλη και ότι οι μειώσεις μηνιαίων προκαταβολών που έχουν αποφασιστεί από την Επιτροπή προκειμένου ν α ληφθεί υπόψη η μη δήλωση της εισφοράς καταλογίζονται στοκεφάλαιο Β1-37. Βλ. επίσηςτις διευκρινίσεις στοκεφάλαιο Β1-37.

Κεφάλαιο B1-21 : Βόειο κρέας // + 75 εκατ. EUR

// (δαπάνες: 4 540 εκατ. EUR)

Η υπέρβαση του δείκτη προκύπτει από:

-τις υψηλότερες δαπάνες σε σχέση με τις προβλεπόμενες για έκτακτα μέτρα στήριξης (σφαγή και καταστροφή ζώων στο Ηνωμένο Βασίλειο στο πλαίσιο της εξάλειψης της σπογγώδους εγκεφαλοπάθειας των βοοειδών),

-τις αυξημένες δαπάνες για πριμοδοτήσεις, βασικά ως επακόλουθο της γραμμικής μείωσης πιστώσεων που αποφασίστηκε από τη δημοσιονομική αρχή,

-τις αυξημένες δαπάνες δημόσιας αποθεματοποίησης, οφειλόμενες στο ότι τα κέρδη επί των πωλήσεων είναι χαμηλότερα των προβλεπομένων.

Οι υπερβάσεις εν μέρει αντισταθμίζονται από το χαμηλότερο επίπεδο επιστροφών στην εξαγωγή.

Κεφάλαιο B1-22 : Αιγοπρόβειο κρέας // - 96 εκατ. EUR

// (δαπάνες: 1 736 εκατ. EUR)

Η υποαπορρόφηση προέρχεται από μειωμένες δαπάνες για την πριμοδότηση ανά προβατίνα των ετών 1999 και 2000 (επίπεδο τιμής της κοινοτικής αγοράς υψηλότερο σε σχέση με το προβλεπόμενο).

Κεφάλαιο B1-23 : Κρέας χοιρινό, αυγά και πουλερικά // - 30 εκατ. EUR

// (δαπάνες: 435 εκατ. EUR)

Η υποαπορρόφηση προέρχεται από τον τομέα του χοιρινού κρέατος και οφείλεται κατά κύριο λόγο σε μειωμένες δαπάνες για ιδιωτική αποθεματοποίηση.

Κεφάλαιο B1-30 : Προϊόντα εκτός παραρτήματος I // + 21 εκατ. EUR

// (δαπάνες: 572 εκατ. EUR)

Η υπέρβαση πιστώσεων προκύπτει κυρίως από τις υψηλότερες δαπάνες για πολλά βασικά προϊόντα (σιτηρά, βούτυρο και αποκορυφωμένο γάλα). Αυτό οφείλεται βασικά σε αύξηση των ποσοτήτων που εξήχθησαν, παρά τις οικονομίες λόγω ευνοϊκής εξέλιξης της ισοτιμίας του δολαρίου (περίπου 35 εκατ. EUR).

Υπενθυμίζεται ότι, ενόψει περιορισμού δαπανών, περί τα μέσα Μαΐου η Επιτροπή ανέστειλε την χορήγηση πιστοποιητικών εξαγωγής που παρέχουν δικαίωμα πληρωμής επιστροφών.

Κεφάλαιο B1-31 : Επισιτιστική ενίσχυση // - 47 εκατ. EUR

// (δαπάνες: 288 εκατ. EUR)

Η υποαπορρόφηση πιστώσεων οφείλεται σε μειωμένες δαπάνες για

-τη διανομή γεωργικών προϊόντων σε ευρισκόμενους σε μειονεκτική κατάσταση στην Κοινότητα (καθυστέρηση εκτέλεσης του προγράμματος στην Ιταλία),

-επιστροφές στην εξαγωγή για ενέργειες επισιτιστικής ενίσχυσης (εξαγωγή ρυζιού με μέσο συντελεστή επιστροφής χαμηλότερο σε σχέση με τον προβλεπόμενο).

Αντίθετα, οι δαπάνες για γάλα στους μαθητές υπερβαίνουν τις πιστώσεις που έχουν εγγραφεί στον προϋπολογισμό (ποσότητες που απολαύουν υψηλότερες ενισχύσεις).

Κεφάλαιο B1-36 : Έλεγχος και πρόληψη // + 18 εκατ. EUR

// (δαπάνες: 77 εκατ. EUR)

Η υπέρβαση πιστώσεων οφείλεται σε μειωμένες δαπάνες για το ελαιοκομικό κτηματολόγιο που καλύπτουν, εν μέρει, τις συνήθεις δαπάνες καθώς και τις εργασίες κατάρτισης συστήματος γεωγραφικών πληροφοριών (ΣΓΠ).

Κεφάλαιο B1-37 : Εκκαθάριση και μείωση προκαταβολών // - 378 εκατ. EUR

// (δαπάνες: - 1 078 εκατ. EUR)

Οι καθ' υπέρβαση δαπάνες απορρέουν από μειώσεις προκαταβολών σημαντικότερες από τις προβλεπόμενες. Συγκεκριμένα, οι δαπάνες που αποφασίστηκαν από την Επιτροπή (ή, για ορισμένες, που πρόκειται να αποφασιστούν) πιθανότατα υπερβαίνουν τα 500 εκατ. EUR και αφορούν

-τη μη εκταμίευση της συμπληρωματικής εισφοράς γάλακτος της περιόδου εμπορίας 1999/2000 όσον αφορά ποσό 280 εκατ. EUR (κατά κύριο λόγο η Ιταλία αλλά και η Ελλάδα, η Ισπανία και η Πορτογαλία),

-τη μη εκταμίευση της συμπληρωματικής εισφοράς για γάλα της περιόδου εμπορίας 1998/99 για ποσό ύψους 135 εκατ. EUR (Ιταλία),

-τις αδυναμίες που διαπιστώθηκαν στην εφαρμογή του ολοκληρωμένου συστήματος στην Ελλάδα για ποσό 75 εκατ. EUR,

-την αθέτηση εκ μέρους διάφορων κρατών μελών των καθοριζόμενων στον κανονισμό προθεσμιών πληρωμών όσον αφορά διάφορα κονδύλια του προϋπολογισμού (μείωση προκαταβολών κατά ποσό 16 εκατ. EUR).

Ας σημειωθεί ότι μόνο τα έσοδα εκκαθάρισης λογαριασμών είναι κατά 30 εκατ. EUR περίπου χαμηλότερα σε σχέση με τις προβλεφθείσες πιστώσεις.

Κεφάλαιο B1-39 : Λοιπά μέτρα // + 69 εκατ. EUR

// (δαπάνες: 904 εκατ. EUR)

Η υπέρβαση των πιστώσεων προέρχεται από σημαντικότερες δαπάνες για ενισχύσεις γεωργοοικονομικού χαρακτήρα. Αυτό οφείλεται σε υψηλότερες πληρωμές εκ μέρους της Ιταλίας (πληρωμές που αφορούν τις ανατιμήσεις της λίρας το 1997) και του Ηνωμένου Βασιλείου (σε συνέχεια της εξέλιξης της λίρας στερλίνας κατά τη διάρκεια του τρέχοντος έτους).

3.4.2. Η υποκατηγορία 1β :αγροτική ανάπτυξη και συνοδευτικά μέτρα

Κεφάλαιο B1-40 : Αγροτική ανάπτυξη // + 100 εκατ. EUR

// (δαπάνες: 4 184 εκατ. EUR)

Σε αντίθεση προς τις προβλέψεις κρατών μελών (και της Επιτροπής), τα κράτη μέλη επέτυχαν να επιταχύνουν τις πληρωμές τους για παλαιότερα συνοδευτικά μέτρα καθώς και για λοιπές δαπάνες γεωργικής ανάπτυξης. Κατά συνέπεια, η εξαιρετικά υψηλή υποαπορρόφηση που διαπιστώνεται κατά τη διάρκεια των τελευταίων μηνών εξαλείφθηκε και οι δαπάνες υπερβαίνουν ακόμη και το επίπεδο των πιστώσεων των εγγεγραμμένων στον προϋπολογισμό. Κατά συνέπεια, η Επιτροπή θα υποβάλει στη δημοσιονομική αρχή αίτημα μεταφοράς για την ενίσχυση του κεφαλαίου αυτού.

Ας σημειωθεί ότι δαπάνες προς επιστροφή στα κράτη μέλη παραμένουν κάτω της υποοροφής 1β (οι πιστώσεις έχουν καθοριστεί από τη δημοσιονομική αρχή σε ποσόν κατά 281 εκατ. EUR κάτω της υποοροφής).

4. συμπερασματα

H εκτέλεση (προσωρινά) πιστώσεων της κατηγορίας 1 του προϋπολογισμού για το οικονομικό έτος 2000 τοποθετείται σε 40 430 εκατ. EUR, δηλαδή το 99,4% των πιστώσεων.

Το ποσόν αυτό περιλαμβάνει αφενός τις δαπάνες που έχουν πραγματοποιηθεί από τα κράτη μέλη από τις 16 Οκτωβρίου 1999 μέχρι 15 Οκτωβρίου 2000 και αφετέρου τις πληρωμές που πραγματοποιήθηκαν (ή πρόκειται να πραγματοποιηθούν) απευθείας από την Επιτροπή. Είναι σκόπιμο να υπογραμμισθεί ότι το αναφερόμενο επίπεδο δαπανών λαμβάνει επίσης υπόψη μειώσεις μηνιαίων προκαταβολών προς επιστροφή στα κράτη μέλη που πρόκειται να αποφασισθούν από την Επιτροπή.

4.1. Η εκτέλεση πιστώσεων για την υποκατηγορία 1α

Οι δαπάνες (προσωρινές) του οικονομικού έτους 2000 τοποθετούνται για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) σε 333 εκατ. EUR κάτω των πιστώσεων.

Οι οικονομίες που έχουν επέλθει λόγω ευνοϊκής εξέλιξης τη ισοτιμίας του δολαρίου ανέρχονται συνολικά σε 510 εκατ. EUR, εκ των οποίων ποσό ύψους 200 εκατ. EUR παρέμεινε στο ΕΓΤΠΕ-τμήμα Εγγυήσεων και αποτελεί μέρος της ανωτέρω αναφερόμενης υποαπορρόφησης.

Οι τομείς καθ'υπέρβαση του δείκτη είναι βασικά οι τομείς

-του βοείου κρέατος (+ 75 εκατ. EUR), λόγω υψηλότερων δαπανών για μέτρα σφαγής και καταστροφής ζώων στο Ηνωμένο Βασίλειο στο πλαίσιο της εξάλειψης της σπογγώδους εγκεφαλοπάθειας των βοοειδών, πριμοδοτήσεων (κυρίως λόγω της γραμμικής μείωσης πιστώσεων) καθώς και της δημόσιας αποθεματοποίησης,

-του οίνου (+ 71 εκατ. EUR), λόγω υψηλότερων δαπανών για την απόσταξη και την ιδιωτική αποθεματοποίηση καθώς και την ενίσχυση στη χρησιμοποίηση γλευκών,

-των λοιπών μέτρων (+ 69 εκατ. EUR), λόγω υψηλότερων πληρωμών για γεωργονομισματικές ενισχύσεις.

Οι τομείς σε υποαπορρόφηση σε σχέση με το δείκτη είναι βασικά οι τομείς:

-του γάλακτος και των γαλακτοκομικών προϊόντων (- 189 εκατ. EUR), λόγω σημαντικότερων δαπανών για δημόσια αποθεματοποίηση αποκορυφωμένου γάλακτος σε σκόνη (κέρδη επί των πωλήσεων υψηλότερα και απουσία αγορών στην παρέμβαση),

-των οπωροκηπευτικών (- 103 εκατ. EUR), λόγω χαμηλότερων πληρωμών όσον αφορά διάφορα μέτρα,

-του αιγοπρόβειου κρέατος (- 96 εκατ. EUR), για την πριμοδότηση ανά προβατίνα (επίπεδο τιμής κοινοτικής αγοράς ανώτερο σε σχέση με το προβλεφθέν),

-της ζάχαρης (- 86 εκατ. EUR), λόγω βασικά χαμηλότερων επιστροφών στην εξαγωγή (ευνοϊκή εξέλιξη της ισοτιμίας του δολαρίου).

Εξάλλου, διαπιστώνονται υπερβάλλοντα έσοδα για την εκκαθάριση λογαριασμών και μειώσεις προκαταβολών (- 378 εκατ. EUR), λόγω σημαντικότερων μειώσεων προκαταβολών (διορθώσεις που αφορούν κατά κύριο λόγο τη συμπληρωματική εισφορά γάλακτος).

4.2. Η εκτέλεση των πιστώσεων για την υποκατηγορία 1β

Η εξαιρετικά σημαντική υποαπορρόφηση που διαπιστώθηκε κατά τους τελευταίους μήνες απαλείφθηκε και οι δαπάνες της υποκατηγορίας 1β (γεωργική ανάπτυξη και συνοδευτικά μέτρα) τοποθετούνται σε 79 εκατ. EUR άνω των πιστώσεων (προσωρινή κατάσταση). Κατά συνέπεια, η Επιτροπή θα υποβάλει στη δημοσιονομική αρχή αίτημα μεταφοράς για την ενίσχυση του κεφαλαίου αυτού.

Ας σημειωθεί ότι δαπάνες προς επιστροφή στα κράτη μέλη παραμένουν κάτω της υποοροφής 1β (οι πιστώσεις έχουν καθοριστεί από τη δημοσιονομική αρχή σε ποσόν κατά 281 εκατ. EUR κάτω της υποοροφής).